Diari Oficial de la Generalitat Valenciana


Sumari del DOGV 9750, del 21-12-2023 (2023/12172)

RESOLUCIÓ de 15 de desembre de 2023, del director general d'Esport, per la qual es convoquen subvencions destinades al desenvolupament dels plans d'especialització esportiva per a l'any 2024.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9750

Data del DOGV
:   21-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12340


Data del document
:   15-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 15 de desembre de 2023, del director general d'Esport, per la qual es convoquen subvencions destinades al desenvolupament dels plans d'especialització esportiva per a l'any 2024. [2023/12391]  
En compliment del que es disposa en l'Orde 15/2023, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva (DOGV 9607, 31.05.2023), es convoquen estes subvencions per a l'any 2024.  
  
Les ajudes convocades per esta resolució no necessiten ser notificades a la Comunitat Europea per no reunir els requisits de l'article 107, del Tractat de funcionament de la Unió Europea, segons el que es disposa en el Decret 128/2017, de 29 de setembre, del Consell, ja que estes no suposen cap avantatge econòmic, atés que les entitats a les quals van dirigides les subvencions no desenvolupen activitats econòmiques en les quals s'oferisquen al mercat béns o servicis, i, per tant, no hi ha possibilitat de falsejament de la competència. Les entitats beneficiàries han de presentar una liquidació específica de l'activitat subvencionada que permeta comprovar que esta ajuda no comporta cap benefici econòmic.  
  
Per això, i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, per la qual es deleguen determinades atribucions en les persones titulars de les direccions generals dins del seu àmbit competencial, resolc:  
  
Primer. Objecte  
Convocar les subvencions destinades al desenvolupament dels plans d'especialització esportiva en el Complex Educatiu de Cheste per a 2024.  
  
Segon. Entitats beneficiàries  
Esta convocatòria s'aplicarà a les federacions esportives que desenvolupen la seua activitat dins de l'àmbit competencial de la Generalitat i que complisquen els requisits següents:  
1. Desenvolupar almenys un pla d'especialització esportiva en el Complex Educatiu de Cheste durant l'any de la convocatòria.  
2. Matricular a l'inici del curs, i mantindre'l durant tot el curs, un grup homogeni d'alumnat esportista, en l'etapa d'Ensenyament Secundari Obligatori o en l'etapa de Batxillerat, el nombre del qual serà de 10 a 40 esportistes en els esports individuals, i de 12 a 50 en esports d'equip.  
3. Tots els requisits que establix l'article 13 de la Llei 38/2003, de 17 de novembre, general de subvencions.  
  
Tercer. Finalitat de les subvencions  
Estes subvencions tindran com a finalitat ajudar en les despeses ocasionades pel desenvolupament d'un pla d'especialització esportiva, que distingirà dos períodes. El primer període serà el comprés entre desembre de 2023 i juny de 2024, i el segon, serà el comprés entre juliol i novembre de 2024. Excepcionalment, s'inclouen les actuacions realitzades el mes de desembre de 2023, perquè la justificació d'estes no s'hauria pogut presentar en l'exercici anterior per haver-se realitzat a final d'any.  
En funció del nivell educatiu de les persones esportistes a les quals estiguen dirigits, els plans d'especialització esportiva poden ser:  
a) Plans d'especialització esportiva ESO (per a Educació Secundària Obligatòria).  
Es desenvolupen en les instal·lacions del Complex Educatiu de Cheste, integren les sessions d'entrenament en l'adaptació curricular de l'assignatura d'Educació Física i van dirigits a esportistes amb domicili a la Comunitat Valenciana que cursen Ensenyament Secundari Obligatori en règim d'internat en les mateixes residències del complex.  
b) Plans d'especialització esportiva MIXTOS (per a Educació Secundària Obligatòria i Batxillerat o Formació Professional).  
Es desenvolupen en les instal·lacions del Complex Educatiu de Cheste i van dirigits a esportistes amb domicili a la Comunitat Valenciana que cursen Ensenyament Secundari Obligatori i a esportistes que cursen Batxillerat o Formació Professional en el Complex Educatiu de Cheste, en règim d'internat en les mateixes residències del complex.  
c) Plans d'especialització esportiva BATX (per a Batxillerat i Formació Professional).  
Es desenvolupen a les instal·lacions del Complex Educatiu de Cheste i van dirigits a esportistes que cursen Batxillerat o Formació Professional en el Complex Educatiu de Cheste en règim d'internat en les mateixes residències del complex.  
Per al curs 2024/2025, el nombre màxim d'esportistes que podran integrar-se en els plans d'especialització esportiva desenvolupats en el Complex Educatiu de Cheste serà de 375 alumnes.  
  
Quart. Crèdit pressupostari  
1. El pressupost màxim estimat per a concedir en esta convocatòria per a l'exercici 2024 ascendix a 600.000 euros.  
2. Esta convocatòria de subvencions es realitza pel procediment de tramitació anticipada d'expedient de despesa, prevista en l'article 41 de la Llei 1/2015, modificat per l'article 3 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, per existir previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària de la despesa de què es tracte en els pressupostos de la Generalitat.  
3. En exercicis anteriors ha existit en el programa pressupostari associat dotació econòmica en la corresponent llei de pressupostos de la Generalitat.  
4. L'avantprojecte de pressupostos de la Generalitat per a l'exercici 2024 preveu l'existència de la línia de subvenció S0373, en l'aplicació pressupostària G011800203.457.A00, dotada amb un import de 600.000 euros. No obstant això, l'import global màxim de les ajudes convocades per esta resolució estarà condicionat a l'existència de crèdit adequat i suficient per a atendre-les en la Llei de pressupostos de la Generalitat que s'aprove per a l'exercici 2024.  
5. Una vegada aprovada i publicada l'esmentada llei de pressupostos, mitjançant una resolució del director general d'Esport es donarà publicitat a la línia pressupostària concreta i a l'import global màxim definitiu destinat a la concessió de les subvencions previstes en esta convocatòria, en el cas que este import siga superior a la dotació que per a l'esmentada línia figura en els paràgrafs anteriors.  
6. Esta línia de subvenció està prevista en el Pla Estratègic de Subvencions de la Vicepresidència Primera i Conselleria de Cultura i Esport per al període 2024-2026 que, de manera simultània al projecte de pressupostos per a l'exercici 2024, es troba en ple procés d'elaboració i la vigència de la qual s'estendrà des de l'1 de gener de 2024 al 31 de desembre de 2026.  
  
Quint. Sol·licituds i documentació  
1. La sol·licitud de subvenció haurà d'ajustar-se al model que figura com a annex I d'esta convocatòria, en la qual s'indicarà la quantitat que se sol·licita per a cadascun dels plans desenvolupats per la federació i dels períodes objecte de subvenció.  
2. La sol·licitud l'ha d'omplir per mitjans electrònics la persona que exercisca la presidència de la federació esportiva o un representant autoritzat i, en este cas, haurà de presentar l'acreditació.  
3. La sol·licitud de subvenció s'acompanyarà amb la documentació següent:  
a) El projecte del pla d'especialització esportiva d'acord amb el que s'establix en l'article 5 de l'Orde 15/2023, de la Conselleria d'Educació, Cultura i Esport, que regula la concessió d'estes subvencions.  
  
b) Les dades de la domiciliació bancària, que està disponible en tràmit automatitzat en la seu electrònica de la Generalitat, en l'adreça https://sede.gva.es/va/inicio/procedimientos'id\_proc=22559, en compliment de la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana, d'acord amb el que es preveu en l'Orde 2/2022, de la Conselleria d'Hisenda i Model Econòmic, que regula les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. Caldrà presentar el justificant de la presentació. No obstant això, no serà necessari si s'ha presentat en una altra convocatòria, però s'haurà d'indicar en quina i el número de compte bancari en el formulari de sol·licitud.  
c) La documentació acreditativa que es troba al corrent de les obligacions tributàries i davant de la Seguretat Social, mitjançant un certificat referit al moment de finalització del termini de presentació de sol·licituds, de conformitat amb l'article 22 del Reial decret 887/2006, pel qual s'aprova el Reglament de la Llei general de subvencions. Amb caràcter general, d'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de l'entitat interessada, l'òrgan gestor del procediment està autoritzat a obtindre directament l'acreditació del compliment de les obligacions amb la Seguretat Social.  
En cas d'oposar-se al fet que l'òrgan gestor obtinga directament esta informació, ho haurà de manifestar expressament en la sol·licitud i està obligada a aportar els documents corresponents. No obstant això, respecte a l'acreditació del compliment de les obligacions tributàries estatals i autonòmiques, d'acord amb el que es disposa en l'article 28.3 de la Llei 39/2015, d'1 d'octubre, del procediment administratiu comú de les administracions públiques, i en l'article 95.1 de la Llei 58/2003, de 17 de desembre, general tributària, és necessària l'autorització expressa per part de l'entitat interessada perquè l'òrgan gestor del procediment puga obtindre directament l'acreditació del compliment de les esmentades obligacions tributàries.  
En este cas, si no es dona en la sol·licitud l'autorització expressa perquè l'òrgan gestor obtinga directament esta informació, l'entitat autoritzada estarà obligada a aportar els documents acreditatius.  
  
d) La declaració responsable de no incórrer en les prohibicions per a obtindre la condició de persona beneficiària assenyalades en l'article 13 de la Llei 38/2003, de 17 de novembre, general de subvencions. Esta declaració està inclosa en l'apartat D de la sol·licitud de subvenció.  
  
4. A més de la documentació assenyalada en este apartat, el Servici d'Esport d'Elit i Formació Esportiva, com a òrgan instructor, podrà, en qualsevol moment de la tramitació de l'expedient, sol·licitar qualsevol altra informació que considere necessària per al millor coneixement i comprensió de l'aplicació de la subvenció.  
  
Sext. Presentació de sol·licituds  
1. La presentació de la sol·licitud es farà per mitjans electrònics de conformitat amb l'article 14 de la Llei 39/2015, d'1 d'octubre, del procediment administratiu comú de les administracions públiques, donada la condició de persona jurídica dels possibles beneficiaris. Per a això, s'accedirà a l'apartat de servicis en línia de la seu electrònica de la Generalitat, accessible a través de la pàgina https://sede.gva.es, i s'ha de buscar en l'àrea d'«Ajudes, beques i subvencions» el procediment corresponent a esta convocatòria o bé s'ha d'accedir directament a través de l'adreça d'internet https://www.gva.es/va/inicio/procedimientos'id\_proc=194. Se seleccionarà l'opció «Tramitar amb certificat», s'ompliran les dades del formulari genèric de sol·licitud i s'adjuntaran els documents indicats en el punt quint d'esta convocatòria.  
  
2. Per a poder accedir a este sistema telemàtic, la persona que ho sol·licite podrà utilitzar qualsevol dels certificats admesos per la seu electrònica de la Generalitat, on s'inclou, entre altres, el certificat electrònic emés per l'Agència Valenciana de Certificació.  
Així mateix, la tramitació electrònica la podrà fer una persona representant autoritzada que estiga donada d'alta, prèviament, en el Registre electrònic de representació de la Generalitat, o qualsevol altra modalitat de representació que es considere convenient, d'acord amb els articles 34 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i d'acord amb els articles 5 i següents de la Llei 39/2015, d'1 d'octubre, del procediment administratiu comú de les administracions públiques.  
3. Si els documents que s'han d'aportar amb la sol·licitud telemàtica no són documents electrònics, l'òrgan instructor podrà sol·licitar els originals per a verificar-ne l'autenticitat.  
  
Sèptim. Termini de presentació  
1. El termini per a la presentació de sol·licituds és de 15 dies hàbils a comptar des de l'endemà de la publicació d'esta convocatòria en el Diari Oficial de la Generalitat Valenciana. L'incompliment d'este termini determinarà automàticament l'exclusió.  
2. Quan la sol·licitud no reunisca els requisits o falte algun document complementari dels exigits, es requerirà a les entitats interessades perquè ho esmenen en el termini de deu dies, amb la indicació que, si no ho fan així, es considerarà que desistixen de la seua petició amb la resolució prèvia dictada a este efecte. L'esmena haurà de fer-se a través de l'enllaç següent: https://www.gva.es/va/inicio/procedimientos'id\_proc=19244.  
  
Octau. Barem aplicable i mòduls de subvenció  
1. La valoració de les sol·licituds serà efectuada per la comissió tècnica d'avaluació atenent els criteris de valoració previstos en l'article 6.1 de l'Orde 15/2023, de la Conselleria d'Educació, Cultura i Esport, per la qual s'establixen les bases reguladores per a la concessió de subvencions destinades al desenvolupament dels plans d'especialització esportiva.  
2. S'adjudicaran els mòduls de subvenció previstos en l'article 6.2 de l'Orde 15/2023, en funció de la puntuació obtinguda en cada apartat.  
  
2.1. Estes dotacions s'adjudicaran a tots els projectes que superen una puntuació mínima de 25 punts i podran augmentar-se o disminuir-se de manera proporcional si, una vegada adjudicats els mòduls entre tots els projectes, l'import total no coincidix amb la disponibilitat pressupostària.  
2.2. Per als plans que no s'inicien el curs escolar que comença el mes de setembre de 2024, l'assignació de mòduls serà exclusivament dels corresponents al primer període.  
2.3. Per als plans que inicien la seua activitat en el Complex Educatiu de Cheste durant el curs escolar 2024/2025, l'assignació de mòduls serà exclusivament dels assenyalats en el segon període. El mòdul de funcionament s'assignarà de manera proporcional a la puntuació obtinguda en l'apartat de projecte i en funció de l'import màxim del mòdul.  
  
3. Finalitzada la valoració, i en el cas de produir-se un empat entre les entitats sol·licitants que reunisquen els requisits, es valorarà, per a fer el desempat, per a les federacions amb plans en funcionament, la major puntuació obtinguda en l'apartat c, i per a les federacions de nova incorporació, la major puntuació obtinguda en l'apartat a. Si persistix l'empat, s'ajustarà a la major puntuació obtinguda en l'apartat dels esportistes d'elit.  
4. Finalitzada la valoració, l'import total màxim fixat en esta convocatòria es distribuirà entre les entitats beneficiàries atenent els criteris especificats. Tots els mòduls de subvenció especificats en el punt 2 podran disminuir-se de manera proporcional si, una vegada adjudicats els mòduls entre tots els projectes que superen la puntuació mínima establida, l'import total no coincidix amb la disponibilitat pressupostària, o podran augmentar-se proporcionalment fins a esgotar el crèdit disponible si l'import total assignat no aconseguix la disponibilitat pressupostària. L'import sobrant s'assignarà als projectes de manera proporcional a la puntuació total obtinguda per la suma dels diferents apartats.  
  
  
Nové. Termini per a resoldre  
El termini màxim per a resoldre esta convocatòria serà de sis mesos a comptar del dia que es publique en el Diari Oficial de la Generalitat Valenciana, de conformitat amb l'article 8 de les bases que regulen esta convocatòria. No obstant això, les sol·licituds sobre les quals no recaiga una resolució expressa en este termini es podran considerar desestimades o denegades, sense perjuí de l'obligació legal de resoldre, establida en l'article 21 de la Llei 39/2015, del procediment administratiu comú de les administracions públiques. La Direcció General d'Esport notificarà a les entitats interessades la resolució de concessió o la denegació de les sol·licituds presentades dins del mateix termini de sis mesos.  
  
Desé. Obligacions de les entitats beneficiàries  
1. Sense perjuí del que es disposa en l'article 14 de la Llei 38/2003, de 17 de novembre, general de subvencions, són, a més, obligacions de l'entitat beneficiària les que s'establixen en l'article 10 de les bases que regulen esta convocatòria.  
2. Complir les obligacions de publicitat activa que s'indiquen en l'article 9 de l'Orde 15/2023, per la qual s'establixen les bases reguladores per a la concessió d'estes subvencions, d'acord amb la Llei 19/2023, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions.  
  
  
Onzé. Justificació i pagament de la subvenció  
1. La Vicepresidència Primera i Conselleria de Cultura i Esport abonarà la subvenció després de la presentació de la documentació justificativa de la subvenció corresponent, per mitjans electrònics, en l'enllaç següent: https://www.gva.es/va/inicio/procedimientos'id\_proc=19456.  
  
a) Per a aquelles entitats que tinguen concedides subvencions de la Direcció General d'Esport per a 2024, i que tinguen un import conjunt inferior a 60.000 euros, la justificació revestirà la forma de compte justificatiu simplificat, que, d'acord amb el que es disposa en l'article 75 del Reglament de la Llei general de subvencions, haurà de contindre la informació següent:  
a.1) Una memòria d'actuació justificativa del compliment de les condicions imposades en la concessió de la subvenció que es presentarà, en el cas dels plans que han desenvolupat el pla d'especialització esportiva en el primer període establit, en finalitzar este, i per a la resta dels plans, en finalitzar l'any de la subvenció. La memòria inclourà: els resultats esportius obtinguts pels esportistes i les esportistes del pla en les competicions nacionals o internacionals disputades, així com la relació de persones convocades per la selecció nacional o autonòmica, i també qualsevol altra informació que la federació considere d'interés.  
  
a.2) Una relació classificada de totes les despeses de l'activitat subvencionada amb indicació de la persona o entitat creditora i del document, el seu import i la data d'emissió. S'indicarà quines d'estes despeses són finançades amb la subvenció concedida i la data de pagament. A més, en cadascuna s'inclourà una explicació de la despesa que permeta identificar la finalitat i l'adequació a l'objecte de la subvenció.  
  
a.3) Un detall d'altres ingressos o subvencions que hagen finançat l'activitat subvencionada, amb indicació de l'import i la procedència, o la liquidació econòmica, amb indicació dels ingressos i despeses.  
  
a.4) Si és el cas, carta de pagament de reintegrament en el supòsit de romanents no aplicats, així com dels interessos que se'n deriven.  
a.5) Declaració responsable de no estar incurs en les prohibicions per a ser receptora del pagament a què fa referència l'apartat 5 de l'article 34 de la Llei 38/2003, segons el model normalitzat  
El Servici d'Esport d'Elit i Formació Esportiva, com a òrgan instructor, comprovarà, a través de tècniques de mostreig aleatori simple o per raó de la quantia o destinació dels fons aplicats a les despeses subvencionades, els justificants que considere oportuns i que permeten obtindre evidència raonable sobre l'adequada aplicació de la subvenció, i a este efecte podrà requerir a l'entitat beneficiària la remissió dels originals dels justificants de les despeses seleccionades.  
  
b) Per a aquelles entitats que tinguen concedides subvencions de la Direcció General d'Esport per a 2024, que tinguen un import conjunt igual o superior a 60.000 euros, l'entitat beneficiària haurà de presentar la documentació justificativa següent:  
b.1) La memòria d'actuació justificativa indicada en l'apartat a.1 del punt onzé.  
b.2) La memòria econòmica justificativa del cost de les activitats realitzades, que haurà de contindre:  
- Una relació classificada de totes les despeses de l'activitat, amb indicació de la persona o entitat creditora i del document, el seu import i la data d'emissió. S'indicarà quines d'estes despeses són finançades amb la subvenció concedida i la data de pagament.  
 Les corresponents factures originals, amb còpia. Les factures originals seran retornades una vegada comprovades i segellades per la direcció general amb competències en matèria d'esports.  
 Una relació detallada d'altres ingressos o subvencions que hagen finançat l'activitat subvencionada, amb indicació de l'import i la seua procedència o la liquidació econòmica amb indicació dels ingressos i les despeses.  
b.3) Si és procedent, carta de pagament de reintegrament en el supòsit de romanents no aplicats, així com dels interessos que se'n deriven.  
b.4) Declaració responsable de no estar incurs en les prohibicions per a ser receptora del pagament a què fa referència l'apartat 5 de l'article 34 de la Llei 38/2003, segons el model normalitzat  
2. El termini de presentació de les justificacions corresponents a les activitats desenvolupades en el primer període conclourà el 15 de setembre de 2024, i per a les desenvolupades en el segon període conclourà el 30 de novembre de 2024.  
  
Dotzé. Pla de control  
Les subvencions concedides estaran sotmeses a les actuacions previstes en el pla de control material de les subvencions que concedisca la Direcció General d'Esport en l'àmbit del programa pressupostari 457.10, Foment de l'activitat esportiva, aprovat per a l'any 2024, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En l'aplicació del pla de control es realitzarà el control material de la realització efectiva de les activitats objecte de subvenció del 100 % dels expedients subvencionats.  
  
Tretzé. Notificació o publicació dels tràmits de procediment  
  
1. El mitjà de notificació de cadascun dels tràmits d'este procediment ha de ser electrònic. Es realitzarà en la seu electrònica de la Generalitat (https://sede.gva.es/va/) i en la pàgina web de la Vicepresidència Primera i Conselleria de Cultura i Esport (https://cultura.gva.es/va/web/deporte/ayudas-a-planes-de-especializacion-deportiva), excepte la notificació de la resolució, que es publicarà en el Diari Oficial de la Generalitat Valenciana.  
2. Les subvencions concedides es publicaran en la pàgina web de la Vicepresidència Primera i Conselleria de Cultura i Esport, de conformitat amb l'article huité de l'Orde 15/2023, d'aprovació de les bases que regulen esta convocatòria.  
  
Catorzé. Conflicte d'interessos  
Les entitats beneficiàries hauran d'adoptar totes les mesures necessàries per a previndre qualsevol situació en què la imparcialitat i l'objectivitat en l'execució de l'acció es puguen veure compromeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
Hauran de comunicar oficialment a l'òrgan gestor, sense demora, tota situació constitutiva d'un conflicte d'interessos, o susceptible de conduir a un conflicte d'interessos, i prendre immediatament totes les mesures necessàries per a corregir esta situació. L'incompliment d'esta obligació pot suposar una infracció de l'ordenament jurídic vigent.  
  
Quinzé. Protecció de dades  
1. La gestió de les subvencions previstes en la present convocatòria comporta el tractament de dades de caràcter personal. S'han de complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Avinguda de Campanar, 32. 46485 València.  
b) Delegació de Protecció de Dades de la Generalitat. Passeig de l'Albereda, 16. 46225 València. Adreça electrònica: sei@qcq.gb.  
Per a més informació, pot consultar-se el registre d'activitat de tractament denominat Ajudes, beques i subvencions, accessible en https://cultura.gva.es/es/registre-de-tractament-de-dades.  
En tota la gestió de les subvencions es garantirà una seguretat adequada de les dades personals, incloent-hi la protecció contra el tractament no autoritzat o il·lícit i contra la seua pèrdua, destrucció o dany accidental, mitjançant l'aplicació de mesures tècniques o organitzatives apropiades, i aconseguir així la integritat i confidencialitat de les dades.  
3. Les dades es conservaran durant el temps necessari per a complir la finalitat per a la qual es van sol·licitar i per a determinar les possibles responsabilitats que es van poder derivar d'esta finalitat i del tractament de les dades i de conformitat amb la normativa d'arxius i documentació, i es comunicaran a la Base de Dades Nacional de Subvencions i la Intervenció; tot això en compliment d'obligacions legals exigibles a la persona responsable. Així mateix, es publicaran les subvencions concedides en el portal de transparència amb indicació del seu import, la finalitat i els beneficiaris.  
4. En relació amb la comissió tècnica d'avaluació regulada en l'article 7 de l'orde que regula les bases d'esta convocatòria, i la comissió de selecció i permanència d'esportistes regulada en l'article 20 de l'esmentada ordre, les dades de les persones que les integren seran tractades de conformitat amb el que es disposa en la normativa vigent en matèria de protecció de dades, complint els principis relatius al tractament i amb el deure d'informar-ne les persones interessades. Així mateix, les persones que formen part de l'òrgan tindran el deure de confidencialitat de la informació que coneguen en el desenvolupament de les seues funcions.  
  
5. Quan l'entitat sol·licitant o beneficiària, o qui la represente legalment, aporte dades de caràcter personal de terceres persones en el procediment administratiu, tindrà l'obligació d'informar-los de les qüestions següents:  
- La comunicació d'estes dades a l'Administració perquè siguen tractades en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si una llei requerix per a esta consulta l'autorització de la persona les dades de la qual es consultaran, la persona sol·licitant o qui la represente legalment haurà d'haver sol·licitat esta autorització, que estarà disponible a requeriment de l'Administració en qualsevol moment.  
- La possibilitat i la manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
La persona interessada té dret a sol·licitar l'accés, rectificació i supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte d'una decisió basada únicament en el tractament automatitzat, de manera presencial o telemàtica, d'acord amb la informació que consta en la pàgina web següent: https://sede.gva.es/va/inicio/procedimientos'id\_proc=19580.  
  
Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades o no atés el seu exercici de drets, pot reclamar davant de la Delegació de Protecció de Dades de manera presencial o telemàtica de conformitat amb el que es preveu en l'enllaç següent: sede.gva.es/va/proc22094; això, sense perjuí de la possibilitat de reclamar davant de l'Agència Espanyola de Protecció de Dades (www.aepd.es).  
  
De conformitat amb el que establixen els articles 112, 123 i 124 de la Llei de procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant del vicepresident primer i conseller de Cultura i Esport, en el termini d'un mes a comptar de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'esta resolució en el Diari Oficial de la Generalitat Valenciana.  
  
València, 15 de desembre de 2023.- El director general d'Esport (p. d. O 13.04.2022, DOGV 9328): Luis Cervera Torres.